stanford-oval/wikipedia huggingface dataset:
Metsämurmeli
Levinneisyys ja elinympäristö

Lajia tavataan suuressa osassa Pohjois-Amerikkaa Kanadassa ja Yhdysvalloissa. Sen levinneisyysalue ulottuu Yhdysvaltojen Alaskasta itään Kanadan Labradorssa, etelään Yhdysvaltojen Etelävaltoihin ja länttä kohti Suurten tasankojen reunamalle.
Lajin tyypillisiä elinympäristöjä ovat alavien maiden metsät peltojen, teiden tai jokien lähistöllä. Se suosii aukeita alueita, kuten niittyjä, laidunmaita, vanhoja peltoja ja puutarhoja. Sitä tavataan usein maatalousalueilla asutuksen lähellä. Avoimella metsämaastolla sitä esiintyy etenkin kukkuloilla tai kivikoilla.
Elintavat

Metsämurmeli on pääosin päiväeläin. Rakennetulla alueella se saattaa olla aktiivisempi hämärässä tai öisin. Ne rakentavat suhteellisen yksinkertaisia pesäkoloja aukeille tai metsiköille. Rakennettujen alueiden lähistöllä pesät voidaan tehdä myös rakennusten yhteyteen. Aikuiset yksilöt elävät yksin omalla kotialueellaan. Urosten kotialueen koko on 0,5–4 hehtaaria ja naaraiden noin puolet pienempi. Ne ovat territoriaalisia, mutta urosten ja naaraiden alueet voivat olla päällekkäisiä. Sen sijaan kahden naaraan alueet eivät yleensä ole päällekkäisiä. Tunkeiliaan suhtaudutaan yleensä suhteellisen vihamielisesti. Ystävällisetkin kohtaamiset ovat mahdollisia, etenkin jos yksilöt sattuvat olemaan läheistä sukua keskenään. Metsämurmelit tekevät hajumerkkejä kasveihin tai esimerkiksi rakennuksiin käyttäen ylähuulellaan ja suunpielessä olevia rauhasia. Ääntelyt niillä ovat harvinaisempia, kuin joillan muilla sosiaalisemmilla murmelilajeilla.
Metsämurmelit horrostavat pesäkoloissaan yksin kahdesta kuuteen kuukautta. Horroksen aikana niiden ruumiinläpö on vain hieman pesän lämpötilaa korkeammalla. Horroksen aikana murmeli voi välillä herätä ja vaipua taas horrokseen. Horros päättyy kevään puolivälillä. Pohjoisessa ne horrostavat pidempään ja etelässä lyhyemmin. Urokset heräävät usein hieman naaraita aikaisemmin ja parittelu tapahtuu naaraiden herättyä. Vuosittain naaraista lisääntyy noin 50–80 %. Tiineys kestää 31–32 päivää ja poikasia on kerrallaan yleensä 3–5. Ne tulevat ulos pesäkoloista 5–6 viikon ikäisinä. Ne lähtevät kotialueeltaan vuoden jälkeen, joskin etenkin naaraat saattavat myös jäädä kotialueen lähistölle. Täysikasvuisia niistä tulee vasta lähdön jälkeen kahden tai kolmen vuoden ikäisinä. Naaraat voivat lisääntyä jo vuoden ikäisenä, mutta se on yleisempää vasta myöhemmin. Metsämurmelit voivat elää 5–6-vuotiaiksi.
Metsämurmelit voivat käyttää ravinnokseen useita eri kasveja, kuten heiniä, sarakasveja, kukkia, hedelmiä ja juurimukuloita. Esimerkiksi lehtiä, hedelmiä tai siemeniä syödäkseen ne voivat myös kiivetä puihin. Niiden tiedetään ajoittain myös syövän hyönteisiä ja jopa pieniä selkärankaisia. Metsämurmelin petoeläimiä ovat monet eri petolinnut, kissaeläimet, koiraeläimet ja suuret näätäeläimet. Vaaran uhatessa metsämurmeli voi antaa kimeän hälytysäänen esimerkiksi jälkikasvuaan varten. Niiden pesäkoloja voivat käyttää esimerkiksi jänikset, opossumit, skunkit, kärpät ja metsärotat.
Uhat ja suojelu

Kansainvälinen luonnonsuojeluliitto eli IUCN on määritellyt metsämurmelin elinvoimaiseksi lajiksi. Sitä tavataan laajalla alueella, se on suhteellinen yleinen ja lajilla ei uskota olevan suuria uhkia. Kannan uskotaan olevan vakaa. Paikoitellen niitä saatetaan hävittää tuhoeläimenä esimerkiksi niiden tuottamien vahinkojen takia viljelyksillä, puutarhoilla ja rakennelmilla. Metsämurmelin kaivavat pesäkolot voivat vahingoittaa rakennuksia. Metsämurmelia myös metsästetään sen lihan ja viihteen vuoksi.
Metsämurmeli ja ihminen

Groundhog Day on Yhdysvalloissa ja Kanadassa 2. helmikuuta vietettävä juhlapäivä. Päivä perustuu myyttiin, jonka mukaan jos horroksensa päättävä ja pesästään ulos tuleva murmeli näkee sen suulla oman varjonsa, kevään tulo myöhästyy. Tapa on peräisin Euroopasta. Keväällä on ollut merkitystä esimerkiksi viljelyn kannalta ja sen takia on seurattu talven horrostavien eläinten ilmaantumista. Euroopassa samaan tapaan on seurattu esimerkiksi mäyrän horrosta.
Lähikuvassa.
Poikasia pesässä.
Pesänpehmikkeitä suussaan vievä metsämurmeli.
Groundhog Day Pennsylvanian Punxsutawneyssä.
Michael Essien

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michael Kojo Essien
Syntymäaika: 3. joulukuuta 1982 (ikä 41)
Syntymäpaikka: Accra, Ghana
Pelipaikka: puolustava keskikenttäpelaaja
Pituus: 177 senttimetriä
Paino: 85 kilogrammaa
Seura
Seura: Səbail
Junioriseurat
1999–2000: Liberty Professionals
Seurat
| Vuodet | Seura | O | (M) |
| 2000–2003 | Bastia | 66 | (11) |
| 2003–2005 | Lyon | 71 | (7) |
| 2005–2014 | Chelsea | 168 | (17) |
| 2012–2013 | → Real Madrid (laina) | 21 | (2) |
| 2014–2015 | Milan | 20 | (0) |
| 2015–2016 |  Panathinaikos | 12 | (1) |
| 2017–2018 |  Persib Bandung | 29 | (5) |
| 2019– |  Səbail | 14 | (0) |
Maajoukkue
| 2002–2014 | Ghana | 59 | (9) |
 Seurajoukkueuran tilastot kattavat vain kansalliset sarjat, päivitetty 29. kesäkuuta 2020.  Maajoukkueuran tilastot päivitetty 29. kesäkuuta 2020.
| Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Maa:   Ghana> Miesten jalkapallo. |
| --- | --- | --- | --- |
|  Hopeaa | Angola 2010 | Jalkapallo |  |
|  Pronssia | Ghana 2008 | Jalkapallo |  |
Michael Kojo Essien (s. 3. joulukuuta 1982 Accra, Ghana) on ghanalainen jalkapalloilija. Hän edustaa azerbaidžanilaista Səbailia ja on pelipaikaltaan puolustava keskikenttäpelaaja.
Ura

Essien aloitti uransa Liberty Professionals -seurassa kotimaassaan Ghanassa. Hän herätti eurooppalaisten kykyjenetsijöiden mielenkiinnon vuonna 1999 alle 17-vuotiaiden MM-kisoissa. Saman vuoden heinäkuussa hän teki sopimuksen korsikalaisen Bastian kanssa. Hän pelasi Ghanan joukkueessa nuorten MM-kisoissa 2001 Argentiinassa ja vuotta myöhemmin Afrikan mestaruusturnauksessa Ghanan aikuisten maajoukkueessa. Monet suurseurat esittivät 2003 kiinnostusta Essieniä kohtaan ja hän siirtyi lopulta Lyoniin. Hän pelasi joukkueessa keskikentän alakerrassa ja voitti kaksi Ranskan mestaruutta. Chelseaan hän siirtyi elokuussa 2005 24,4 miljoonalla punnalla, joka on korkein koskaan afrikkalaisesta pelaajasta maksettu siirtokorvaus. Chelsea vuokrasi hänet kaudeksi 2012-2013 Real Madridiin. Hän siirtyi Madridista ensin Milaniin ja sieltä  vuonna 2015 Kreikan Panathinaikokseen jota edusti noin vuoden verran. Hän teki sittemmin sopimuksen vapaana pelaajana indonesialaiseen Persib Bandung- seuraan.
Ura > Maajoukkueura

Essien nimettiin maajoukkueeseen Saksan MM-kisoihin 2006. Ennen MM-kisoja Essien oli esiintynyt 17 ottelussa Ghanan paidassa ja tehnyt niissä neljä maalia. Vuoden 2010 MM-kisoista Essien jäi pois loukkaantumisen takia. Hän pelasi jalkapallon MM-kisoissa 2014 ja tuli kerran vaihdosta kentälle. Kaikkiaan hän on pelannut 59 maaottelua ja tehnyt niissä yhdeksän maalia.
Michael Pearse Lacey

Michael Pearse Lacey (26. marraskuuta 1916 Toronto – 2. huhtikuuta 2014) oli kanadalainen roomalaiskatolinen piispa. Hänet vihittiin papiksi 23. toukokuuta 1943 ja nimitettiin Toronton arkkihiippakunnan vihkipiispaksi sekä Dianon titulaaripiispaksi 3. toukokuuta 1979. Piispaksi vihkiminen seurasi 21. kesäkuuta. Pääkonsekraattorina toimi Gerald Emmett Carter, jota avustivat Philip Francis Pocock ja Aloysius Matthew Ambrozic.
Lacey jäi eläkkeelle 31. toukokuuta 1993.
Awake (Godsmackin albumi)

| Awake Godsmack |
| --- | --- | --- |

Studioalbumin tiedot
 Äänitetty : River's Edge Productions Inc., Haverhill, Massachusetts
 Julkaistu: 31. lokakuuta 2000
 Tuottaja(t): Sully Erna Andrew Murdock
 Tyylilaji: alternative metal, heavy metal
 Kesto: 45.36
 Levy-yhtiö: Republic/Universal
Godsmackin muut julkaisut
| Godsmack 1998 | Awake 2000 | Faceless 2003 |
Awake on yhdysvaltalaisen alternative metal -yhtye Godsmackin toinen studioalbumi. Se on julkaistu 31. lokakuuta 2000 levymerkillä Republic Records.
Kappaleet

Sick of Life – 3.52
Awake – 5.04
Greed – 3.29
Bad Magick – 4.17
Goin' Down – 3.24
Mistakes – 3.58
Trippin' – 4.55
Forgive Me – 4.19
Vampires – 3.47
The Journey – 0.49
Spiral – 5.34
Japanin painoksen bonuskappaleet
Why – 3.15
Sweet Leaf – 4.55 (Black Sabbath -cover)
Kokoonpano

Sully Erna - laulu, kitara
Tony Rombola - kitarat, taustalaulu
Robbie Merrill - basso, taustalaulu
Tommy Stewart - rummut, taustalaulu
Vierailijat
Katrina Chester - laulu kappaleissa "The Journey" sekä "Spiral"
Björn Gelotte

| Björn Gelotte |
| --- | --- |
 Björn Gelotte In Flamesin konsertissa vuonna 2015.
Henkilötiedot
Syntynyt: 27. elokuuta 1975 (ikä 49)
Ammatti:  muusikko
Muusikko
Aktiivisena:  1994–
Tyylilajit:  melodinen death metal, alternative metal
Soittimet:  kitara, rummut, lyömäsoittimet
Yhtyeet:  In Flames, Sights, All Ends
Aiheesta muualla
www.inflames.com
  [ Muokkaa Wikidatassa ] [ ohje ]  
Björn Gelotte (s. 27. elokuuta 1975 Göteborg, Ruotsi) on ruotsalainen muusikko. Hänet tunnetaan metalliyhtyeestä In Flames, jossa hän on soittanut vuodesta 1995 lähtien. In Flamesin albumeilla The Jester Race ja Whoracle Gelotte soitti rumpuja, mutta albumista Colony lähtien hän on toiminut yhtyeen kitaristina. Ennen In Flamesiin liittymistään Gelotte soitti Sights-yhtyeessä. Nykyään hän toimii In Flamesin entisen kitaristin Jesper Strömbladin kanssa All Ends -yhtyeen lauluntekijänä.
Aiheesta muualla

Björn Gelotte Encyclopaedia Metallumissa (englanniksi)
In Flames
| --- | --- |
Studioalbumit:   Lunar Strain  The Jester Race  Whoracle  Colony  Clayman  Reroute to Remain  Soundtrack to Your Escape  Come Clarity  A Sense of Purpose  Sounds of a Playground Fading  Siren Charms  Battles  I, the Mask  Foregone 
EP:t:   Subterranean  Black-Ash Inheritance  Trigger  Come Clarity  8 Songs  Down, Wicked & No Good  Clayman 2020 
Livealbumit:  The Tokyo Showdown Sounds from the Heart of Gothenburg 
Singlet:   Cloud Connected  The Quiet Place  Take This Life  Dead End  Come Clarity  The Mirror's Truth  Alias  Delight and Angers  Deliver us” (2011)  Where the Dead Ships Dwell  Ropes  Rusted Nail  Paralyzed  The End  The Truth  Through My Eyes  Save Me  I Am Above  This Is Our House  I, the Mask  Burn  Call My Name  Follow Me  Not Alone  State of Slow Decay  The Great Deceiver  Foregone, Pt. 1  Foregone, Pt. 2  Meet Your Maker 
DVD:t:   Used & Abused... In Live We Trust  Sounds from the Heart of Gothenburg
Musicmagic

| Musicmagic Return to Forever |
| --- | --- | --- |

Studioalbumin tiedot
 Julkaistu: tammikuussa 1977
 Tyylilaji: fuusiojazz
 Kesto: 41.51
 Levy-yhtiö: Columbia Records
Return to Foreverin muut julkaisut
| Romantic Warrior 1975 | Musicmagic 1977 | Live 1977 |
Musicmagic on fuusiojazz-yhtye Return to Foreverin seitsemäs ja samalla viimeinen studioalbumi, joka julkaistiin vuonna 1977 Columbia Recordsilla.
Kappaleet

"The Musician" (Corea) – 7:12
"Hello Again" (Clarke) – 3:49
"Musicmagic" (Corea, Moran) – 11:00
"So Long Mickey Mouse" (Clarke) – 6:09
"Do You Ever" (Moran) – 3:59
"The Endless Night" (Corea, Moran) – 9:41
Kokoonpano

Chick Corea - kosketinsoitin
Gayle Moran - laulu, piano
Joe Farrell - saksofoni, huilu
John Thomas - trumpetti
James Tinsley - trumpetti, piccolo
Harold Garret - pasuuna
Jim Pugh - pasuuna
Stanley Clarke - bassokitara
Gerry Brown - rummut
Beautiful, Dirty, Rich

| ”Beautiful, Dirty, Rich” Lady Gaga |
| --- | --- | --- |

Kappaleen tiedot
 Albumilta: The Fame
 Julkaistu: 16. syyskuuta 2008
 Tyylilaji: Dance-pop, synthpop
 Kesto: 02.53
 Levy-yhtiö: Streamline, Kon Live, Cherrytree, Interscope
The Famen muut kappaleet
| ”Paparazzi” 3 | ”Beautiful, Dirty, Rich” 4 | ”Eh, Eh (Nothing Else I Can Say)” 5 |
"Beautiful, Dirty, Rich" on Lady Gagan The Fame -albumin neljäs kappale ja albumin promootiosingle. Kappaleesta on tehty musiikkivideo.
Musiikkivideo

Kappaleen musiikkivideon on ohjannut Melina Matsoukas. Musiikkiviedon alussa mies heittää rahaa ilmaan ja Lady Gaga kävelee tanssijoidensa kanssa seteleiden yli. Lady Gaga laulaa pöydän äärellä, joka on täynnä seteleitä.
Live-esitykset

Lady Gaga on esittänyt kappaleen The Fame Ball Tourilla ja The Monster Ball Tourilla.
Listasijoitukset

| Lista | Korkein sijoitus |
| --- | --- |
Iso-Britannia: 89
Menton

| Menton |
| --- | --- |
 Mentonin vanhaa kaupunkia ja satamaa.
 vaakuna
 Menton
 Koordinaatit: 43°46′30″N, 07°30′00″E 
Valtio:   Ranska
Alue:  Provence-Alpit-Riviera
Departementti:  Alpes-Maritimes
Arrondissementi:  Nizza
Hallinto:  
 – Pormestari:  Jean-Claude Guibal
Pinta-ala:  
 – Kokonaispinta-ala:  14,05 km²
Väkiluku (2006):  27 655
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Menton (ital. Mentone) on kaupunki Ranskan Rivieralla eli Côte d’Azurilla, lähellä Italian rajaa. Sen asukasluku on 27 655 (vuonna 2006), ja pinta-ala 14,05 neliökilometriä. Kaupunkia on usein luonnehdittu Ranskan Rivieran kauneimmaksi kaupungiksi, mistä juontuu sen lempinimi ”La perle de la France” (suom. Ranskan helmi). Sen lisäksi kaupunkia kutsutaan myös Ranskan italialaisimmaksi kaupungiksi, mikä johtuu aivan vieressä sijaitsevan Italian kulttuurin vaikutuksesta siihen.
Historia

Mentonin nykyinen nimi viittaa sanoihin Mont d’Othon ’Othonin vuori’. Nimi mainitaan ensimmäistä kertaa historiallisissa lähteissä vuonna 1261. Asutus oli kuitenkin kehittynyt paikalle jo 1100-luvulla. Vuonna 1157 paikan siihen asti omistanut Ventimiglian herttua Guido Guerra lahjoitti alueen genovalaiselle Gugliemo Ventolle. 1200-luvulla alue päätyi puolestaan Kaarle Anjoulaiselle ja vuonna 1346 guelfien ja ghibelliinien kiistojen seurauksena se palautui hetkeksi Venton suvulle. Tämän jälkeen se päätyi Monacon ruhtinaalle Charles Grimaldille. Vuonna 1524 Menton joutui Andrea Dorian joukkojen pommittamaksi. Sen jälkeen kaupunki päätyi Monacon ohella Kaarle V:n haltuun.
Vuonna 1641 Menton päätyi Ranskan suojelukseen Péronnen sopimuksen mukaisesti. Vuonna 1792 siitä tuli osa Alpes-Maritimesin departementtia. Kaupunki kuitenkin erotettiin Ranskasta Pariisin sopimuksella 1814 ja se päätyi jälleen Monacon Grimaldeille. Menton irtautui Monacosta Charles Trencanin aloitteella 1848 ja siitä tuli vapaakaupunki Sardinian suojeluksessa. Vuonna 1860 Mentonissa järjestettiin kansanäänestys Ranskaan liittymisestä, ja suurin osa äänestäneistä kannatti liitosta. Seuraavana vuonna Monacon ruhtinas Kaarle III myi oikeutensa Mentoniin ja Roquebruneen Ranskan hallitsijalle Napoleon III:lle neljän miljoonan kultafrangin hintaan. Toisen maailmansodan aikana Mentonin miehitti ensin Italia ja sitten Natsi-Saksa. Kaupunki vapautettiin vuonna 1944.
Ystävyyskaupungit

Baden-Baden
Montreux
Namur
Noordwijk
Sotši
Aiheesta muualla

Kuvia tai muita tiedostoja aiheesta Menton Wikimedia Commonsissa
Ville de Menton (ranskaksi)
Munkkihedelmäkyyhky

| Munkkihedelmäkyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Ptilinopus
Laji::  monacha
Kaksiosainen nimi
 Ptilinopus monacha  (Temminck, 1824) 
Katso myös
   Munkkihedelmäkyyhky Wikispeciesissä   Munkkihedelmäkyyhky Commonsissa 
Infobox OKNimi-testi OKIUCN-testi OK: 
Munkkihedelmäkyyhky (Ptilinopus monacha) on hedelmäkyyhkyjen sukuun kuuluva kyyhkylintu. Lajin nimesi ja kuvaili Coenraad Jacob Temminck 1824.
Koko ja ulkonäkö

Linnun pituus on vain noin 17 cm. Hedelmäkyyhkyjen suureen sukuun kuuluu 50 lajia.
Esiintyminen

Laji on kotoperäinen Indonesiassa. Lajin kanta on vaarantunut elinympäristössä tapahtuneiden muutosten johdosta.
Elinympäristö

Munkkihedelmäkyyhkyn elinympäristöä ovat trooppiset ja subtrooppiset alavat metsät, mangrovemetsät ja puutarhat.
Ravinto

Laji syö pieniä öljypitoisia hedelmiä.
Middletown

Middletown voi tarkoittaa seuraavia:
Middletown, kaupunki Connecticutin osavaltiossa, Yhdysvalloissa
Middletown, kaupunki Delawaren osavaltiossa, Yhdysvalloissa
Middletown, kaupunki Ohion osavaltiossa, Yhdysvalloissa
Middletown, kaupunki Iowan osavaltiossa, Yhdysvalloissa
Middletown, kaupunki Kentuckyn osavaltiossa, Yhdysvalloissa
Middletown, kaupunki Missourin osavaltiossa, Yhdysvalloissa
Middletown, kunta Marylandin osavaltiossa, Yhdysvalloissa
Middletown, kunta Indianan osavaltiossa, Yhdysvalloissa
Middletown, kunta Virginian osavaltiossa, Yhdysvalloissa
Middletown, kunta Rhode Islandin osavaltiossa, Yhdysvalloissa
Middletown, kylä Illinois’n osavaltiossa, Yhdysvalloissa
Middletown Township, kunta New Jerseyn osavaltiossa, Yhdysvalloissa
Middletown Township, kunta Minnesotan osavaltiossa, Yhdysvalloissa
Middletown Township, kunta Pennsylvanian osavaltiossa, Yhdysvalloissa
Middletown Township, kunta Pennsylvanian osavaltiossa, Yhdysvalloissa
Middletown Township, kunta Pennsylvanian osavaltiossa, Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Middletown”, voi hakea sivunnimihaulla, laajalla sivunnimihaulla tai tekstihaulla.
Myllykoski

Myllykoski voi viitata seuraaviin asioihin:
Myllykosken voimalaitos Kuusamossa Kuusinkijoessa
Myllykosken voimalaitos Anjalankoskella
Myllykoski, Kouvolan kaupunginosa entisen Anjalankosken kaupungin alueella
Myllykoski, taajama Kouvolan Anjalankoskella, osa Myllykosken kaupunginosaa
Myllykosken rautatieasema Kouvolan Anjalankoskella
Myllykoski, koski Kuusamossa Kitkajoessa
Myllykoski, kylä Toholammilla
Myllykoski, kylä Ylistarossa
Myllykoski, koski Äänekoskella
Myllykoski Oyj, suomalainen metsäteollisuusyritys
Myllykoski Paper Oy, Myllykoski Oyj:n tytäryhtiö
Sukunimi

Aleksi Myllykoski (s. 1975), muusikko, DJ, äänisuunnittelija ja musiikkituottaja
Elsa Myllykoski ( o.s. Kauppinen, kirjailijanimet Leena Ojamo, Elsa Kaarto ja Kaarina Manner, 1917–1994), kirjailija
Jari Myllykoski (s. 1959), Vasemmistoliiton kansanedustaja
Joni Myllykoski (s. 1984), jääkiekkomaalivahti
Matti Myllykoski (s. 1958), teologi ja eksegeetikko, tietokirjailija
Mikko Myllykoski (s. 1963), tiedekeskus Heurekan toimitusjohtaja, Matti Myllykosken veli
Mikko Myllykoski (s. 1972), jääkiekkoilija
Minna Myllykoski (myöh. Impola, s. 1982), kestävyysjuoksija
Pekka Myllykoski (1959–2017), laulaja ja sanoittaja, Matti Myllykosken veli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Myllykoski”, voi hakea sivunnimihaulla, laajalla sivunnimihaulla tai tekstihaulla.
Biologinen antropologia

Ihmisen, simpanssin, orangin ja makakin kallot.
Biologinen antropologia eli fyysinen antropologia on antropologian haara, joka tutkii ihmisen evoluutiota ja ihmisen, muiden kädellisten sekä sukupuuttoon kuolleiden ihmislajien biologisia ja käytöksellisiä eroavaisuuksia ja niiden syitä. Biologisen antropologian piiriin kuuluu myös ihmisen ekologian tutkimus sekä esimerkiksi kulttuurin ja geenien rinnakkaisevoluution tutkimus. Ihmisyhteisöjen perintötekijöitä tutkitaan muun muassa veri-, hius- ja luunaytteitä analysoimalla.
Biologisen antropologian piiriin kuuluvia suppeampia tieteenaloja ovat muun muassa fossiileita tutkiva paleoantropologia, DNA-tutkimusta hyödyntävä molekyyliantropologia, ihmisten mittasuhteita ja koostumusta analysoiva antropometria sekä kädellisiä tutkiva primatologia.
Aiheesta muualla

Wikimedia Commonsissa on kuvia tai muita tiedostoja aiheesta .
The Internet Journal of Biological Anthropology (Arkistoitu – Internet Archive)
American Association of Physical Anthropologists
Mentawainliituri

| Mentawainliituri> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Oravat Sciuridae
Suku::  Eteläaasianliiturit Iomys
Laji::  sipora
Kaksiosainen nimi
 Iomys sipora  Chasen & Kloss, 1928 
Katso myös
   Mentawainliituri Wikispeciesissä  
Infobox OKVirheellinen NIMI-arvoIUCN-testi OK: 
Mentawainliituri (Iomys sipora) on Indonesiaan kuuluvilla Siporan ja Pohjois-Pagain saarilla tavattava eteläaasianliituri. Sen elintapoja ei tunneta ja vuonna 1991 tehdyissä kenttätutkimuksissa ei löydetty yhtäkään yksilöä. Kansainvälinen luonnonsuojeluliitto on määritellyt sen erittäin uhanalaiseksi lajiksi.
Koko ja ulkonäkö

Mentawainliiturien naaraiden ruumiin  pituus on 179,5 mm ja hännän pituus 195,5 mm. Urosten vastaavat lukemat ovat 196 mm ja 175 mm. Mentawainliituri on selkäpuoleltaan tummanruskea. Häntä on lähes musta. Vatsapuoli on vaaleampi. Korvat ovat karvattomat. Naarailla on kaksi nisäparia.
Levinneisyys ja elinympäristö

Mentawainliituria tavataan Indonesian Mentawaisaariin kuuluvilla Siporan ja Pohjois-Pagain saarilla. Koko levinneisyysalueella on kokoa ehkä noin 2 582 km². Kaikki tunnetut mentawainliiturit tunnetaan kuitenkin vain viideltä eri kohteelta. Lajin elinympäristö käsittää aarniometsiä 500 metrin korkeuksille merenpinnasta. Lajin elintavoista ei tiedetä juuri mitään.
Uhat ja suojelu

Kansainvälinen luonnonsuojeluliitto eli IUCN on määritellyt mentawainliiturin erittäin uhanalaiseksi lajiksi. Indonesian kansallismuseon kenttätutkimuksissa vuonna 1991 ei löydetty yhtäkään yksilöä. Laji saattaakin olla jo kadonnut kokonaan, joskin sitä ei ole virallisesti luokiteltu mahdollisesti sukupuuttoon kuolleeksi lajiksi.
Lajin pääasiallinen uhka on sen elinympäristön katoaminen. Sen asuttamia metsiä kaadetaan esimerkiksi puuteollisuuden tarpeisiin ja viljelymaaksi.
Benito Casagrande

| Benito Casagrande |
| --- | --- |
 Benito Casagrande helmikuussa 2009.
Henkilötiedot
Syntynyt: 6. kesäkuuta 1942 (ikä 82) Turku
Kansalaisuus:  Suomi
Arvonimi: Italian kunniakonsuli 1992– kasvatustieteen Kunniatohtori (2006)
Arkkitehti
Koulutus:  Teknillinen korkeakoulu (1970)
Merkittävät työt:  Hansakortteli-ostoskeskus
Benito Guglielmo Giovanni Casagrande (s. 6. kesäkuuta 1942 Turku) on suomalainen arkkitehti. Hän vaikuttaa pääasiassa kotikaupungissaan Turussa. Casagrande valmistui arkkitehdiksi Teknillisestä korkeakoulusta vuonna 1970.
Casagrande on suunnitellut useita Turun tunnettuja rakennuksia, kuten Hansakortteli-ostoskeskuksen. Hän oli mukana Turun kulttuuripääkaupunkihanke Turku 2011:n neuvottelukunnassa.
Casagrande on toiminut Italian kunniakonsulina vuodesta 1992 ja tätä ennen kunniavarakonsulina 1985–1992. Hänelle on myönnetty tunnustuksia ja ansiomerkkejä sekä Suomessa että Italiassa, muun muassa Suomen Leijonan I luokan ritarimerkki (2000) ja Italian Tasavallan Ansioritarikunnan komentajamerkki (1993).
Vuonna 2006 Turun yliopisto vihki Casagranden kasvatustieteen kunniatohtoriksi. Hänen serkkunsa poika Marco Casagrande, entinen palkkasotilas, on myös arkkitehti. Turussa vuodesta 1929 toiminut Leluliike Casagrande on Benito Casagranden isoisä Antonio Casagranden perustama. Casagrandella on italialaisia sukujuuria.
Vaalirahoitus

Benito Casagrande on kerännyt Alexander Stubbille rahoitusta presidentinvaaleissa 2024 yhdessä turkulaisen liikemiesten porukan kanssa. Vaalirahoitusta keräävää porukkaa on yhdistänyt yrittäjähenkisyys ja kokoomuslainen ideologia.
Töitä

Hansakortteli
Pyhän Hengen kappeli
Turun Tiedepuisto
Vanha Suurtori -kulttuurikeskus
Aiheesta muualla

Benito Casagranden kotisivut
Yle Areena: Arkkitehti Benito Casagranden elämä on täynnä rakkautta